Meer as 97 000 leerlinge landwyd kies Die Wolkskool om in hierdie tyd van isolasie hul skoolwerk en -kennis op datum te hou.
#OpReisSaamMetMia het met Hoërskool Centurion se hoofdogter van 2020, Cara Durie, gesels oor hoe Wolkskool, 'n inisiatief van die Skoleondersteuningsentrum (SOS), haar Gr.12-jaar (in isolasie) baie meer effektief en pret maak. “Ek sal beslis alle leerlinge aanraai om Wolkskool te probeer. Dit is baie gebruikersvriendelik en die onderwysers verduidelik moeilike konsepte op 'n baie maklike manier,” sê Cara.
Sy praat ook oor hoe sy haar rol as hoofdogter vanaf haar huis aanpak. “Ek glo dat ek vir tye soos dié gemaak is.”
Die Wolkskool is 'n alternatief wat gebaseer is op die nuutste tegnologie en bied 'n verfrissende nuwe keuse aan die leerling in die digitale era. Die Wolkskool is 'n nie-winsgewende organisasie met 'n span onderwyskundiges wat ten doel het om gehalte-onderrig deur medium van Afrikaans te help verseker.